ভগবানের আসনে বিগ বি। আরে বাবা, ভক্তদের কাছে অমিতাভ বচ্চন তো সত্যিই ভগবান। তাই তো তাঁর ফ্যানেরা আজও তাঁদের প্রিয় গুরুর পুজো করেন। কেউ মনে মনে তো কেউ তাঁর ছবির সামনে। এবার শাহেনশার মূর্তি বসল কলকাতায়। তবে কোনও রাস্তায় নয়। তাঁর জন্য তৈরি হওয়া মন্দিরেই। কোথায়? তিলজলায়।
 ওয়েব ডেস্ক: ভগবানের আসনে বিগ বি। আরে বাবা, ভক্তদের কাছে অমিতাভ বচ্চন তো সত্যিই ভগবান। তাই তো তাঁর ফ্যানেরা আজও তাঁদের প্রিয় গুরুর পুজো করেন। কেউ মনে মনে তো কেউ তাঁর ছবির সামনে। এবার শাহেনশার মূর্তি বসল কলকাতায়। তবে কোনও রাস্তায় নয়। তাঁর জন্য তৈরি হওয়া মন্দিরেই। কোথায়? তিলজলায়। মন্দিরটা তৈরি হয়েছিল ২০০১ সালে। তবে ভগবানের সিংহাসন ছিল ফাঁকা। এতদিন তাঁর ব্যবহৃত পাদুকাকেই দেবতা জ্ঞানে পুজো করতেন ভক্তেরা। ১২ মে সেই খালি সিংহাসনে বসল মুর্তি। অমিতাভ বচ্চনের মুর্তি। উদ্যোক্তা অল বেঙ্গল অমিতাভ বচ্চন ফ্যানস অ্যাসোসিয়েশন। ১২ মে দেশজুড়ে মুক্তি পায় বিগ বি অভিনিত সরকার থ্রি। সেই উপলক্ষে মুম্বই থেকে কলকাতায় এসেছিলেন অমিতাভ অনুরাগীরা। মূলত তাঁদের উদ্যোগেই তিলজলায় বিগ বির মন্দিরে বসল ফাইবার গ্লাসের মুর্তি। যার ওজন মাত্র ২৫ কেজি। তবে উচ্চতায় ১ ইঞ্চি বেশি। অকশ ছবিতে যে সিংহাসনে বসতে দেখা গিয়েছিল অমিতাভ বচ্চনকে, সেই সিংহাসনেই ফের বসলেন বিগ বি। আর এতেই ভক্তদের আবেগ আরও কয়েকগুন বেড়ে গেছে। কারণ সেই সিংহাসন তাঁদের উপহার দিয়েছিলেন খোদ বিগ বি নিজেই। পাদুকাও তাই। দিনে দুবার আরতি হবে মন্দিরে। তারপর প্রসাদ বিতরণ। গুরুর দর্শনে দূর দূরান্ত থেকে আসছেন ভক্তেরা। কাবালি ছবি মুক্তির আগে রজনিকান্তের বিশাল কাটআউটের পুজো করেছিলেন ভক্তরা। চেন্নাইয়ের একটি ক্যাফেতে তৈরি হয়েছিল প্রমাণ সাইজের রজনির মুর্তি, তবে চকোলেটের। আর এবার কলকাতায় বসল অমিকাভের প্রমাণ সাইজের মুর্তি। সরকারের বেশে।